Saya mau tau Awal hidup dari Lorde. Jelaskan dalam bahasa melayu

Ella Marija Lani Yelich-O'Connor lahir di Takapuna, Auckland pada 7 November 1996. Ibunya Sonja Yelich () seorang penyajak berketurunan Croat dari kawasan Dalmatia di Croatia Eropah Timur manakala ayahnya Vic O'Connor seorang jurutera am berketurunan Ireland. Beliau mempunyai kewarganegaraan New Zealand dan Croatia.

Lorde merupakan anak kedua antara empat adik-beradik: beliau ada seorang kakak bernama Jerry dan adik perempuan bernama India serta adik lelaki bernama Angelo. Mereka dibesarkan pinggiran North Shore di Devonport dan Bayswater, yang terletak di Auckland. Pada usia lima tahun, beliau menyertai kumpulan drama dan meningkatkan kemahiran pengucapan awamnya. Ibu beliau menggalakannya membaca pelbagai genre buku. Beliau menyatakan bahawa buku dan penulis-penulis mendatangkannya inspirasi bagi lirik-liriknya, seperti novel distopia Feed (2002) oleh M. T. Anderson serta penulis-penulis J.D. Salinger, Raymond Carver dan Janet Frame.

Setelah dinasihati guru beliau, Lorde mengambil Ujian Kebolehan Kognitif Woodcock-Johnson untuk menentukan kecerdasannya. Hasil ujian tersebut menunjukkan bahawa beliau kanak-kanak yang berbakat. Dia didaftarkan ke Pusat George Parkyn, sebuah institusi untuk pelajar-pelajar berbakat. Namun, ibu beliau membatalkan pendaftarannya kerana rasa prihatin terhadap perkembangan sosial beliau.

Pada masa remajanya, Lorde bersekolah di Vauxhall School, kemudian di Belmont Intermediate School (2008–2009). Pada tahun 2010 sampai 2013, Lorde menghadiri Takapuna Grammar School.